Na temelju članka 45. Zakona o financiranju jedinica lokalne i područne (regionalne) samouprave (Narodne novine, broj 17/93, 69/97, 33/00, 73/00, 127/00, 59/01, 107/01, 117/01,150/02, 147/03, 132/06, 26/07, 73/08, 25/12, 147/14 i 100/15), Naputku o načinu i uvjetima korištenja sredstava od poreza na dohodak namjenjenih za financiranje kapitalnih projekata od interesa za razvoj otoka (NN52/15) i članaka 28. Statuta Općine Kolan ( 8/13 ''Službeni glasanik Zadarske županje) na sjednici održanoj dana 20.lipnja 2016. godine donosi

**Odluku**

**o kapitalnim projektima od interesa za razvoj Općine Kolan te otoka Paga**

**Članak 1.**

Ovom Odlukom utvrđuju se kapitalni projekti koji su od interesa za razvoj otoka Paga i koji će se financirati korištenjem sredstava iz udjela u porezu na dohodak izdvojenih na poziciji ministarstva nadležnog za otoke temeljem članka 45. stavka 10. točke f) Zakona o financiranju jedinica lokalne i područne (regionalne) samouprave a provode se u administrativnim granicama Općine Kolan.

**Članak 2.**

Kapitalni projekti iz članka 1. ove odluke ( od interesa za razvoj općine Kolan ali i otoka Paga u cjelini) su:

|  |  |
| --- | --- |
| 1 | Izgradnja, rekonstrukcija i sanacija sustava vodoopskrbe u Općini Kolan |
| 2 | Rekonstrukcija, sanacija i izgradnja sustava odvodnje otpadnih i oborinskih voda na području Općine Kolan. |
| 3 | Izrada Prostorno planske dokumentacije Općine Kolan. |
| 4 | Sanacija postojećih crnih točaka na području Općine Kolan. |
| 5 | Izgradnja i sanacija luka i pristaništa ( luka Mandre, pristanište Sv. Duh) |
| 6 | Rekonstrukcija i sanacija osnovne škole u Kolanu. |
| 7 | Razvoj infrastrukture u poduzetničkim zonama na području Općine Kolan |
| 8 | Sanacija, rekonstrukcija i izgradanja nerazvrstanih cesta na području Općine Kolan |
| 9 | Projekt izgradnje vodospreme u Kolanu i Mandrama. |
| 10 | Sanacija sportskih igrališta u Kolanu i Mandrama  |
| 11 | Rekonstrukcija etnografskog muzeja i njegova sadržaja u Kolanu |
| 12 | Uređenje i sanacija prostora za Općinsku knjižnicu u Kolanu |
| 13 | Očuvanje, uređenje i sanacija kulturno povijesnih spomenika- crkva sv. Luke u Kolanu, bunar u Kolanu s vodovodom iz doba Rima |
| 14 | Očuvanje kamenjarskog pašnjaka kao važnogpoljoprivrednog resursa |
| 15 | Očuvanje prirodnih posebnosti- orintološki rezervat Kolanjsko blato |
| 16 | Izgradnja infrastrukture u raznim zonama na području Općine Kolan |
| 17 | Izgradnja vatrogasnog doma Kolan |
| 18 | Izgradnja dječjeg vrtića Kolan |
| 19 | Rekonstrukcija stare zavičajne kuće u Općini Kolan |
| 20 | Razvoj, izgradnja i sanacija objekata kulturne baštine s ciljem njihove turističke valorizacije na području Općine Kolan |
| 21 | Uređenje prilaza usponu vrhu sv.Vid i crkvice na sv. Vidu |
| 22 | Izgradnja športske dvorane u Kolanu |
| 23 | Rekonstrukcija, sanacija i izgradnja državne ceste D106 Kolan-Novalja (nogostupi, šetnica, biciklističk staze, rasvjeta, treće trake za skretanje na plaže na tom području) |
| 24 | Zaobilaznica Kolana za teretni promet-šimunski put |
| 25 | Uređenje središnjeg trga ispred crkve u Mandrama |
| 26 | Uređenje stare ceste prema Pagu (S. Duh - Bošana) |
| 27 | Uklanjanje sobine (samoniklo grmoliko stablo koje zauzima dragocjene pašnjake) na području otoka Paga |
| 28 | Izrada projekta i izgradnja kulturno-turističkih atrakcija (Muzej ovčarstva i dr. |
| 29 | Projekt očuvanja i obnoe suhozida |
| 30 | Izrada projekta i uređenje obale i šetnice u Mandrama i na Sv. Duhu |

**Članak 3.**

Ovlašćuje se načelnik Općine Kolan da prema Naputku o načinu i uvjetima korištenja sredstava od poreza na dohodak namjenjenih za financiranje kapitalnih projekata od interesa za razvoj otoka Ministarstva financija i Uputa Ministarstva regionalnog razvoja i fondova europske unije sklopi novi Sporazum o zajedničkom financiranju kapitalnih projekata od ineteresa za razvoj otoka Paga.

**Članak 4.**

Ova Odluka stupa na snagu prvog dana nakon dana objave u „Službnom glasniku "Zadarske županije“.

KLASA: 342-01/16-01/22

URBROJ:2198/33-40-16-1

OPĆINSKO VIJEĆE OPĆINE KOLAN

Predsjednik

Branimir Tauzer, mag.ing.aedif